Οι **Terror X Crew**, ή αλλιώς **TXC**, ήταν Ελληνικό χιπ χοπ και hardcore rap μουσικό συγκρότημα. Αποτελούνταν από τους Αρτέμη (ράπερ), Ευθύμη (ράπερ) και DJ ALX (μουσικός παραγωγός). Ενεργοί από το το 1992 έως το 2002, έπαιξαν σημαντικό ρόλο στη διαμόρφωση και διάδοση του σκληροπυρηνικού χιπ χοπ στην Ελλάδα.

Ιστορία
-------

Οι Terror X Crew ξεκίνησαν ως πολυπληθής ομάδα (crew) γκραφίτι το 1989 στην Αθήνα. Το 1992 ο ασχολούμενος με το γκραφίτι Αρτέμης Φανουργιάκης γνωρίστηκε με τον Χρυσοβαλάντη Στραβαλέξη (μετέπειτα DJ ALX) μέσω του Δημήτρη Μεντζέλου από τα μετέπειτα Ημισκούμπρια. Λίγο μετά, οι Φανουργιάκης και Στραβαλέξης γνωρίστηκαν σε ένα πάρτι με τον Ευθύμη Μπίλιο, και οι τρεις τους έφτιαξαν ένα χιπ χοπ συγκρότημα που έφερε το όνομα της ομάδας γκράφιτι (Terror X Crew). Τα πρώτα τους χρόνια οι TXC έπαιζαν σε συναυλίες μαζί με πανκ συγκροτήματα, όπως οι New Jack.

Το 1995, κυκλοφόρησε η πρώτη τους δουλειά, το ομώνυμο maxi single/EP Terror X Crew, από την ανεξάρτητη δισκογραφική εταιρεία Studio II Records, στην οποία απευθύνθηκαν κατόπιν παρότρυνσης των New Jack, αφού ο δίσκος δεν είχε γίνει δεκτός από τις μεγάλες δισκογραφικές. Μετά από αναπάντεχη επιτυχία (10.000 πωλήσεις σε σύντομο χρονικό διάστημα) το συγκρότημα άφησε τη Studio II για την FM Records.

Το πρώτο άλμπουμ μεγάλης διάρκειας των Terror X Crew, *Η Πόλις Εάλω*, κυκλοφόρησε από τη νέα τους εταιρεία το 1997 και έγινε χρυσό. Από το *Η Πόλις Εάλω* ξεχώρισαν κομμάτια όπως το *Ο Έλληνας που έχεις συνηθίσει* (που ήταν και το πρώτο τους βίντεο κλιπ σε σκηνοθεσία DJ ALX), *Μη Φοβάσαι* και *Hip-Hop Χούλιγκανς* (επίσης γυρισμένα σε βίντεο κλιπ).

Το 1999, ακολούθησε *Η Γεύση του Μένους*, που έγινε επίσης χρυσός δίσκος και συνδυάζει στοιχεία από disco, techno και reggae μουσική.

Την ίδια χρονιά, οι Terror X Crew επιλέχθηκαν από τους The Prodigy για να εμφανιστούν πριν από τη δική τους συναυλία στο Rockwave Festival. Το 2000 κυκλοφόρησε το cd single τους *Ξύπνιος μέσα στα όνειρα κάποιων άλλων*, το βίντεο κλιπ του οποίου, σε σκηνοθεσία DJ ALX, κέρδισε τον τίτλο "Καλύτερο Ξενόγλωσσο Χιπ Χοπ Βίντεο" από το γαλλικό κανάλι TV5. 

Το 2001, κυκλοφόρησε το τρίτο άλμπουμ τους, το *Έσσεται Ήμαρ*. Έργο πειραματικό, με ελληνοκεντρική θεματολογία και γλώσσα, το οποίο δίχασε έντονα το κοινό των TXC. Αρκετοί τους αποκάλεσαν εθνικιστές, μετά την εκ μέρους τους αποδοχή του βραβείου, που τους απένειμε η νεολαία του Ελληνικού Μετώπου, για την προσφορά τους στη σύγχρονη ελληνική μουσική. Ωστόσο, ο Αρτέμης απάντησε ότι θα δεχόταν βραβείο από οποιονδήποτε του άρεσε η μουσική των TXC.

Την επόμενη χρονιά και μετά από διαφωνίες και αντιπαραθέσεις του ALX με τους Αρτέμη και Ευθύμη, οι Terror X Crew διαλύθηκαν. Μετά τη διάλυση, ο DJ ALX ασχολήθηκε με τα υπόλοιπα συγκροτήματα της δισκογραφικής του εταιρείας Ηχοκρατορία, ενώ οι δύο MCs μαζί με τον Έλληνα DJ Smartie Al σχημάτισαν τους Αρτέμη/Ευθύμη.

Δισκογραφία
-----------

### Άλμπουμ

* Η πόλις εάλω (FM Records/State Of Da Boom, 1997)

Είναι ο πρώτος δίσκος μεγάλης διάρκειας του συγκροτήματος και κυκλοφόρησε το 1997. Πρόκειται για CD plus και περιέχει multimedia υλικό, σε αυτό το υλικό περιλαμβάνεται το βίντεο κλιπ του τραγουδιού Ο Έλληνας που έχεις συνηθίσει, σε σκηνοθεσία DJ ALX, σκηνές από ζωντανές εμφανίσεις του συγκροτήματος καθώς και οι στίχοι του δίσκου. Τον Ιανουάριο του 2017 με αφορμή τα 20 χρόνια του δίσκου, επανακυκλοφορεί σε περιορισμένα αντίτυπα. Συγκεκριμένα, κυκλοφορεί ο κανονικός δίσκος βινυλίου και μια άλλη έκδοση σε συλλεκτικό κουτί, μπλε δίσκο βινυλίου και 2ο δίσκο με τα instrumental.
1. Η πόλις εάλω
2. Η ίδια τρέλλα
3. Η εκδίκηση του αληθινού
4. Μη φοβάσαι
5. Πάρτο όπως θες
6. Ο DJ Alx στον τεκέ
7. Ο Έλληνας που έχεις συνηθίσει
8. Hip hop χούλιγκανς
9. Κάντε χώρο
10. Δε με σταματάς

* Η γεύση του μένους (FM Records/Ηχοκρατορία, 1999)

1. Είσοδος
2. Η επιστροφή
3. Ω, ναι
4. Η γεύση του μένους
5. Απλά μουσική
6. Η μέθοδος του Προκρούστη
7. Δύο MC's και ένας DJ
8. Ατσάλινος δαίμονας
9. Η κομπόστα
10. Τα χέρια σας ψηλά
11. Δείξε σεβασμό
12. Έξοδος

* Έσσεται Ήμαρ (FM Records/Ηχοκρατορία, 2001)

1. Προοίμιον
2. Το ξόδι (σκοταδισμός Β Α)
3. Φωτεινός ορίζοντας
4. Που 'ν' οι πέννες σας;
5. Δούρειος ήχος
6. Πανικόβλητον
7. Πυθαγόρειον
8. Ξύπνιος μέσα στα όνειρα κάποιων άλλων
9. Εις τα βάθη της καρδιάς μου
10. Μακρύς, βαρύς χειμώνας
11. Επιστημονική πραγματικότητα
12. Έσσεται ήμαρ

### Singles, EP

* Terror X Crew (Studio II Records, 1995, EP)

Αποτελεί το πρώτο EP του συγκροτήματος και κυκλοφόρησε το 1995. Συμπλήρωσε 10.000 πωλήσεις σε σύντομο χρονικό διάστημα κάτι που οδήγησε την δισκογραφική FM Records να προσθέσει το συγκρότημα στο δυναμικό της. 
1. Επαναστάτες της υπόγειας σκηνής
2. Επαναστάτες της υπόγειας σκηνής (instrumental)
3. Παιχνίδια του μυαλού
4. Παιχνίδια του μυαλού (instrumental)
5. Να τους δω να τρέχουν (Βραχυκύκλωμα mix)
6. Να τους δω να τρέχουν (Βραχυκύκλωμα mix instrumental)
7. Να τους δω να τρέχουν (New Jack remix)
8. Παιχνίδια του μυαλού (Παιχνίδια του remix)
9. Φινάλε

* Μη φοβάσαι/Απλά Μουσική (FM Records, 1998, CD single)
* Η γεύση του μένους (FM Records, 1999, CD single)
* Ξύπνιος μέσα στα όνειρα κάποιων άλλων (FM Records, 2000, CD single)

### Συμμετοχές

* 1997-*Η Πτώση* (από το άλμπουμ των Goin' Through *Μικροί Θεοί*)

### Singles

* 1998-Μη Φοβάσαι/Απλά Μουσική (FM Records/Ηχοκρατορία)
* 1999-Η Γεύση Του Μένους (FM Records/Ηχοκρατορία)
* 2000-Ξύπνιος Μέσα Στα Όνειρα Κάποιων Άλλων (FM Records/Ηχοκρατορία)

### Music Videos

* 1997 - *Ο Έλληνας Που Έχεις Συνηθίσει*
* 1997 - *Hip Hop Hooligan*
* 1997 - *Μην Φοβάσαι*
* 1999 - *Η Γεύση Του Μένους*
* 1999 - *Η Κομπόστα*
* 1999 - *Η Μέθοδος Του Προκρούστη*
* 2000 - *Ξύπνιος Μέσα Στα Όνειρα Κάποιων Άλλων*
* 2001 - *Το Ξόδι*

Παραπομπές
----------

1. ↑  «Terror-X-Crew - Ομώνυμο». *hiphop.gr*. 15 Οκτωβρίου 1999. Ανακτήθηκε στις 21 Μαρτίου 2019.
2. ↑  «Συνέντευξη Terror-X-Crew». *hiphop.gr*. 16 Μαΐου 2001. Ανακτήθηκε στις 21 Μαρτίου 2019.
3. ↑  «DJ ALX Interview 2010». *hiphop.gr*. 23 Μαρτίου 2010. Ανακτήθηκε στις 21 Μαρτίου 2019.
4. ↑  ««Όταν σταματήσαμε να πουλάμε επανάσταση, σταμάτησε κι ο κόσμος να αγοράζει δίσκους»». *popaganda.gr*. Ανακτήθηκε στις 21 Μαρτίου 2019.
5. ↑  «Το Χρονικό ενός MC. Vol. 2: Αρτέμης». *hiphop.gr*. 13 Μαΐου 2012. Ανακτήθηκε στις 21 Μαρτίου 2019.
6. ↑  «TXC - Γεύση του Μένους». *hiphop.gr*. 18 Νοεμβρίου 1999. Ανακτήθηκε στις 21 Μαρτίου 2019.
7. ↑  «Terror X Crew: Η γεύση του μένους κρατάει ακόμα». *Menshouse.gr*. Ανακτήθηκε στις 21 Μαρτίου 2019.
8. ↑  «Ο ΑΡΤΕΜΗΣ ΜΙΛΑΕΙ ΣΤΟ NEXUS». *hiphop.gr*. 13 Νοεμβρίου 2001. Ανακτήθηκε στις 21 Μαρτίου 2019.
9. ↑  «Η μόνη ιδεολογία που μπορεί να το λύσει το πρόβλημα είναι η αλληλεγγύη στον συνάνθρωπο». *LiFO*. Ανακτήθηκε στις 21 Μαρτίου 2019.
10. ↑  Studio, 3works | Web Development. «ΑΡΤΕΜΗΣ - ΕΥΘΥΜΗΣ (Α/Ε): "Κρατάμε ως πρότυπο, τον Άγιο, τον Ήρωα και τον Φιλόσοφο"». *rocktime.gr* (στα Αγγλικά). Ανακτήθηκε στις 8 Σεπτεμβρίου 2020.

Πηγές
-----

* Δραγουμάνος, Πέτρος, 2005, "Η ελληνική δισκογραφία 1950-2005", Έκδοση DVD, Περιοδικό ΜΕΤΡΟ, τεύχος 115
* Τερζίδης, Χρήστος, 2003, "Το Hip Hop δε σταματά - Hip Hop Don't Stop", Εκδόσεις Οξύ, Αθήνα, ISBN 960-8324-46-9
* Συνέντευξη Ηχοκράτορας DJ ALX του 2000, επιμέλεια: Frozen (Δημήτρης Λιτσικάκης), hiphop.gr, *(ανακτήθηκε 27 Ιουνίου 2012)*
* Συνέντευξη με τον ALX, Newstyle, *(ανακτήθηκε 13 Σεπτεμβρίου 2006)*

Εξωτερικοί σύνδεσμοι
--------------------

* Terror-X-Crew στο Instagram
* Terror-X-Crew στο Discogs
* Terror X Crew στο Spotify